# Výzva na predloženie ponuky

# v rámci zadávania konkrétnej zákazky s použitím dynamického nákupného systému

podľa § 61 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

#### Centrálna obstarávacia organizácia:

Ministerstvo vnútra Slovenskej republiky (MV SR)

Pribinova 2, 812 72 Bratislava

IČO: 00151866

Kontakt: odbor realizácie verejného obstarávania, Sekcia verejného obstarávania MV SR

adresa hlavnej stránky verejného obstarávateľa /URL/: <https://www.minv.sk>

(ďalej aj „**verejný obstarávateľ**“)

#### Zadávanie tejto zákazky vykonáva:

**Názov organizácie:** Ministerstvo zahraničných vecí a európskych záležitostí SR

**Adresa organizácie:** Hlboká cesta 2, 833 36 Bratislava

**IČO:** 00699021

**Kontaktná osoba:** PhDr. Eva Kiss Böhmerová

**tel. č.:** + 421 2 5978 2897

**e-mail:** eva.bohmerova@mzv.sk

adresa hlavnej stránky verejného obstarávateľa /URL/: https://www.mzv.sk

#### Odkaz na internetovú adresu, na ktorej sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:

**3.1** **súťažné podklady k zriadeniu dynamického nákupného systému (DNS):**

<https://josephine.proebiz.com/sk/tender/21754/summary>

**3.2 odkaz na zverejnené oznámenie o vyhlásení verejného obstarávania (DNS):**

<https://www.uvo.gov.sk/vyhladavanie/vyhladavanie-zakaziek/oznamenia/434701?cHash=19685fd05f2b975e391764684d100338>

**3.3 odkaz na zverejnenú Výzvu na predkladanie ponúk v rámci tejto konkrétnej zákazky (KO):**

<https://josephine.proebiz.com/sk/tender/60311/summary>

#### Identifikátor zadávanej konkrétnej zákazky v JOSEPHINE:

####  60311

#### Názov zadávanej konkrétnej zákazky:

#### „Zabezpečenie dodávky a distribúcie elektriny pre potreby Ministerstva zahraničných vecí a európskych záležitostí SR na rok 2025“

#### Druh konkrétnej zákazky:

Zákazka na dodanie tovaru.

1. **Hlavný slovník obstarávania (CPV kód):**

09310000-5 Elektrická energia

#### Podrobné vymedzenie predmetu konkrétnej zákazky:

#### Opis predmetu konkrétnej zákazky je v prílohe č. 1 tejto Výzvy - Opis predmetu zákazky. Príloha č. 1 sa následne stane prílohou č. 1 Zmluvy o dodávke elektriny, zabezpečení distribúcie elektriny a prevzatí zodpovednosti za odchýlku.

#### Rozsah predmetu konkrétnej zákazky, t.j. predpokladaný objem odberu, je uvedený v prílohe č. 2 tejto Výzvy - Zoznam odberných miest a predpokladaný objem odberu.

#### Poskytovanie predmetu zákazky sa bude riadiť ustanoveniami Zmluvy o dodávke elektriny, zabezpečení distribúcie elektriny a prevzatí zodpovednosti za odchýlku (ďalej len „Zmluva“), ktorej návrh tvorí prílohu č. 3 tejto Výzvy.

#### Dovoľujeme si upozorniť, že úspešný uchádzač má možnosť v návrhu Zmluvy:

#### spresniť alebo pozmeniť spôsob fakturácie a vykonávania platieb za predmet plnenia Zmluvy, pričom takáto zmena nesmie viesť k podstatnej zmene ekonomickej rovnováhy stanovenej v návrhu Zmluvy, najmä nemôže v jej dôsledku dôjsť k zvýšeniu navrhovanej výšky Preddavkov a skráteniu splatnosti faktúr (povolené zmeny sa týkajú spôsobu platieb Preddavkov, t.j. frekvencii aktualizácie výšky preddavkov (mesačne alebo len pri výraznej zmene cien na trhu), platieb na základe navrhnutých zálohových faktúr alebo na základe dohody fixnou sumou, spôsobu výpočtu Preddavkov, ktorý môže byť naviazaný na ceny iných ako navrhnutých referenčných období a cien).

#### Predpokladaná hodnota zákazky:

#### 227 841,67 EUR bez DPH

#### Financovanie:

#### Predmet konkrétnej zákazky bude financovaný z rozpočtových prostriedkov Ministerstva zahraničných vecí a európskych náležitostí SR na základe faktúr Dodávateľa v zmysle podmienok definovaných v Návrhu Zmluvy.

#### Lehota viazanosti:

####  Nie je stanovená.

1. **Výsledok zadávania konkrétnej zákazky:**

Výsledkom zadávania konkrétnej zákazky bude uzavretie Zmluvy. Návrh Zmluvy je záväzný. Uchádzač v ponuke v rámci zadávania konkrétnej zákazky **nepredkladá** návrh Zmluvy.

#### Miesto dodania predmetu zadávanej konkrétnej zákazky:

#### Zoznam odberných miest s predpokladaným objemom odberu je uvedený v prílohe č. 2 tejto Výzvy.

#### Lehota dodania predmetu zadávanej konkrétnej zákazky:

od 01.01.2025 - 31.12.2025 (12 mesiacov)**.**

#### Jazyk alebo jazyky, v ktorých možno predkladať ponuky:

#### slovenský jazyk, český jazyk.

#### Podmienky predloženia ponuky:

#### Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v tejto Výzve.

#### Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE. Odkaz je uvedený v bode 3.3 tejto Výzvy.

#### Ponuku je uchádzač povinný vyhotoviť v súlade s bodom 20 súťažných podkladov k predmetnému DNS.

#### OBSAH PONUKY

**Ponuka uchádzača musí obsahovať:**

1. Návrh na plnenie kritéria na vyhodnotenie ponúk podľa vzoru v prílohe č. 4 tejto Výzvy, v ktorom uchádzač predloží návrh hodnoty **koeficientu (aditívneho) K za MWh v EUR bez DPH**. Koeficient K tvorí fixnú časť vzorca, podľa ktorého sa stanoví Cena za dodávku elektriny. Koeficient K a vzorec, podľa ktorého sa stanoví Cena za dodávku elektriny sú špecifikované v Prílohe č. 3 Zmluvy. Cena za dodávku elektriny je jednou z viacerých zložiek ceny, ktorá je v Zmluve komplexne špecifikovaná v článku 4 a prílohe č. 3 k Zmluve. Návrh hodnoty Koeficientu K úspešnej ponuky sa doplní do bodu 1.1.3. Prílohy č. 3  Zmluvy.
2. Návrh uchádzača na plnenie kritéria vyplnením elektronického formulára v systéme JOSEPHINE.
3. Doklad, že uchádzač je subjektom zúčtovania odchýlky účastníka trhu v zmysle platného zákona o energetike č. 251/2012 Z. z. a o zmene niektorých zákonov v znení neskorších predpisov.
4. Rozhodnutie o pridelení EIC kódu a čestné vyhlásenie o tom, že má uzatvorenú zmluvu so zúčtovateľom odchýlok, s uvedením zmluvného partnera, jeho identifikačných a kontaktných údajov, čísla zmluvy a dátumu jej uzatvorenia.
5. Doklad o tom, že má v distribučnej sieti SR (ZSE - Distribúcia, a. s., SSE - Distribúcia, a. s., Východoslovenská - distribučná, a. s.) vytvorenú bilančnú skupinu. Čestné vyhlásenie o uzatvorení rámcovej distribučnej zmluvy s uvedením jej čísla a dátumu uzatvorenia.
6. Čestné vyhlásenie uchádzača podľa vzoru v prílohe č. 5 tejto Výzvy.

Uchádzač stanoví cenu za obstarávaný predmet konkrétnej zákazky v súlade s informáciami uvedenými v súťažných podkladoch a v tejto Výzve.

#### Lehota na predkladanie ponúk:

#### Ponuky musia byť doručené do konca lehoty na predkladanie ponúk, ktorá je uvedená v elektronickom prostriedku JOSEPHINE v časti zodpovedajúcej tejto zákazke (odkaz uvedený v bode 3.3 tejto Výzvy). Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.

#### Otváranie ponúk:

#### Čas otvárania ponúk je uvedený v elektronickom prostriedku JOSEPHINE v časti zodpovedajúcej tejto zákazke (odkaz uvedený v bode 3.3 tejto Výzvy). V súlade s § 61 ods. 4 je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

#### Kritérium na vyhodnotenie ponúk (ďalej len „kritérium“):

#### *Najnižšia hodnota Koeficientu K za MWh v EUR bez DPH.*

#### Uchádzačom predložený návrh na plnenie tohto kritéria musí byť zaokrúhlený na dve desatinné miesta.

#### Pravidlá na uplatnenie kritéria:

#### Elektronický prostriedok JOSEPHINE automatizovane označí ponuku s najnižšou hodnotou Koeficientu K za prvú, ponuku s druhou najnižšou hodnotou Koeficientu K za druhú, ponuku s treťou najnižšou hodnotou Koeficientu K za tretiu, atď. Komisia ďalej postupuje podľa bodu 21. tejto Výzvy.

#### Elektronická aukcia sa nepoužije.

#### Vyhodnotenie ponúk:

#### Vyhodnotenie ponúk sa uskutoční bezodkladne po uplynutí lehoty na predkladanie ponúk a lehoty na otváranie ponúk.

#### Vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí.

#### Ponuku uchádzača, ktorý sa umiestil na prvom mieste v poradí a ktorá splnila požiadavky na predmet zákazky, odporučí komisia na vyhodnotenia ponúk verejnému obstarávateľovi prijať.

#### Výsledok tohto verejného obstarávania bude oznámený čo najskôr po uplynutí lehoty na predkladanie ponúk všetkým uchádzačom, ktorí predložili ponuky v súlade s § 55 zákona o verejnom obstarávaní.

#### Ďalšie informácie

#### Zábezpeka ponuky sa nevyžaduje.

#### Úspešný uchádzač je pred podpisom Zmluvy, ktorá bude výsledkom zadávania konkrétnej zákazky zadávanej s použitím dynamického nákupného systému, povinný poskytnúť riadnu súčinnosť podľa § 56 zákona. V rámci súčinnosti potrebnej na uzatvorenie zmluvy úspešný uchádzač je povinný predložiť čestné vyhlásenie podľa článku 5k nariadenia Rady (EÚ) č. 833/2014 a čestné vyhlásenie vo vzťahu k § 11 zákona o verejnom obstarávaní (vzor čestných vyhlásení tvorí prílohu č. 6 tejto Výzvy).

#### Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom o verejnom obstarávaní, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

#### Verejný obstarávateľ si dovoľuje upozorniť, že v priebehu zadávania konkrétnej zákazky dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.

#### Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

#### V prípade, že u úspešného uchádzača dôjde k plneniu zmluvy prostredníctvom subdodávateľa je uchádzač povinný predložiť zoznam subdodávateľov, ktorý tvorí prílohu č. 5 Zmluvy.

#### Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

#### Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do RPVS a ktorého konečným užívateľom výhod zapísaným v RPVS je osobou podľa § 11 ods. 1 písm. c) bod 1. až 13 zákona o verejnom obstarávaní.

**Prílohy:**

Príloha č. 1 Opis predmetu zákazky

Príloha č. 2 Zoznam odberných miest a predpokladaný objem odberu

Príloha č. 3 Návrh zmluvy o dodávke elektriny

Príloha č. 4 Návrh na plnenie kritéria na vyhodnotenie ponúk

Príloha č. 5 Čestné vyhlásenie uchádzača

Príloha č. 6 Čestné vyhlásenie uchádzača (poskytnutie súčinnosti podľa § 56 zákona)